Babban bankin Najeriya yace masu ta’ammali da jerin kayayyakin nan 41 da gwamnatin tarayya ta haramta shiga da su cikin kasar tun a shekara 2015 , ba zasu ci gajiyar sassaucin musayar kudi dake kunshe a cikin yarjejeniyar da Najeriya ta kulla da kasar Chana a kwanakin baya ba.
A ranar Litinin, jaridun Najeriya sun ruwaito bayanin mukaddashin daraktan kula da harkokin sadarwa a babban bankin Najeriya, Mr Isaac Okorafor cewa, kulla yarjejeniyar ba yana nufin mayar da Najeriya dandalin tara kayyakin kamfanonin China ba ne.
Saboda haka, manufar gwamnati ta hana shigo da wasu kayayyaki daga ketare domin habaka masana’antun cikin gida tana nan daram.
Malam Attahiru Magaji Gwarzo da ke zaman babban Jami’i a cibiyar kasuwanci, masana’antu, ma’adanai da ayyukan noma ta jihar Kano ya ce akwai alfanu a kunshin yarjejeniyar, to amma tilas sai an yi hakuri.
Ya kara da cewa , abin na da amfani ga tattalin arziki musamman na Najeriya wanda ya dogara da kayayyakin da ake shigowa da su, hakan zai taimaka wajen rage dogaro da ake yi kan dalar Amurka, kuma zai ragewa 'yan kasuwa wahalhalun samun kudi.
Kayyaki guda 41 da gwamnatin Najeriya ta haramtawa shiga da su cikin kasar kuma masu hada-hadarsu ba za su fa’idantu da wannan tsari na musayar kudi da China ba, sun hada da shinkafa da kwanon rufi da tumatirin gwangwani, da tufafi, da dai sauransu.
Sai dai Alhaji Aminu Dangana, Manajan Daraktan kamfanin harkokin hannayen jari na gidauniya na cewa ko da yaushe gwamnati awon gaban ta take yi,kamata ya yi a ce ta fahimtar da 'yan kasuwa abin da take yi kafin ta aiwatar da hakan.
Akwai Wadanda Baza Su Moriyar Musayar Kudi BA
Shugaban Amurka Zai Gana da Shugaban Koriya ta Kudu Yau Talata
A Saudiyya Ana Yiwa Rayuwar Mace Mai Fafutikar Neman 'Yancin Mata Barazana
Mutanen Thailand Zasu Tilastawa Gwamnatin Sojin Kasar Ta Gudanar Da Zabe
Taskar VOA: Kalli Yadda Aka Yi Shagalin Shigowar Damuna A Wani Kauyen Jihar Filato
Referendumu mu Burundi
Hotunan Auren Yarima Harry da Meghan Markle
VOA60 Duniya: A Venezuela An Sake Zaben Nicolas Moduro
VOA60 Afirka: An Gudanar Da Bukin Hadin Kan Kasa Na 46th A Buea Dake Kasar Kamaru
Mataimakin Shugaban Kasar Najeriya Yemi Osinbajo Ya Gana Da Gwamnonin Niger Delta